open-index/open-wikipedia-markdown huggingface dataset:
Pľúcna tepna

[náhľad|Ľudské srdce, svetlofialovou farbou sú znázornené pľúcne tepny ako dve cievy kolmo vystupujúce z [pľúcnica|pľúcnice]]
**Pľúcne tepny** () sú párové cievy, ktoré u plazov, vtákov a cicavcov vychádzajú z pľúcnice () a vedú do pľúc odkysličenú krv. 

Pľúcne tepny sa v neporovnateľnom množstve v určitej podobe vyskytujú aj u dvojdyšných rýb (ktoré sú schopné dýchať vzdušný kyslík) a takisto u obojživelníkov. Obojživelníky nemajú pľúcnicu (samostatný vývod krvi zo srdca do pľúc) a ich pľúcna tepna vystupuje až z ventrálnej aorty.

Ľudská pravá pľúcna tepna () je dlhšia a smeruje (za vzostupnou aortou a za hornou dutou žilou) do hilu pravého pľúcneho laloka. Delí sa na lobárne vetvy pre horný, stredný a dolný lalok pravých pľúc. Ľavá pľúcna tepna () je k priľahlému pľúcnemu laloku bližšie a je preto kratšia, vetví sa podobne.

## Referencie

## Zdroj

Kategória:Obehová sústava
Kategória:Pľúca
Novofunlandský pes

**Novofunlandský pes** je plemeno psa pochádzajúce zo severovýchodného pobrežia Kanady.

## Pôvod
Až do príchodu prvých osídlencov na ostrov Newfoundland, boli známi iba čierni psi - „plavci“. Psi tohoto plemena sú známi silou a vytrvalosťou, sú veľmi dobre prispôsobení pre život v klimatických oblastiach s extrémnymi podmienkami. 

Novofunlandskí psi majú vode odolnú srsť a blany medzi vankúšikmi labiek. Sú výborní plavci a potápači. Začiatkom nášho storočia ich používali k záchrane topiacich, pri vyťahovaní rybárskych sietí z vody i prevážaní nákladov. Plemeno si vysoko ocenili moreplavci i rybári. Do Európy sa dostalo vďaka Angličanom v 18. storočí a bolo ďalej šľachtené. Bielo čierny druh novofunlandského psa *landsir* sa označuje ako samostatné plemeno.

Tuzemský druh novofunlandského psa je známy pod názvom *„potápač“*.

## Vzhľad
Ide o plemeno služobných psov, z rady *dogovitých*. Je to veľký a mohutný pes obdĺžnikového formátu s masívnou širokou hlavou s kratšou hranatou nosovou časťou. Trup je typický veľmi hlbokým hrudníkom, širokým, silným a rovným chrbtom. Laby sú veľké, pripomínajúce medvedie. Chvost je dlhý, huňatý, na konci mierne stočený, pri spozornení sa zdvíha. Srsť je stredne dlhá, s hustou podsadou, rovná. Základ je mäkký a hustý, zafarbený do čierna alebo hneda.

Samci tohto druhu dosahujú výšku 71 cm a viac, pri fenách sa výška pohybuje okolo 66 cm a viac. Hmotnosť novofunlandského psa je 60 - 75 kg, feny sú zvyčajne menšie a vážia okolo 50 - 60 kg.

## Povaha
Novofunland je pokojný a mierumilovný pes, známy svojou priateľskou povahou a láskou k ľuďom, obzvlášť k deťom. Je bezproblémový vo vzťahu ku zvieratám. Nie je agresívny, ale pri potenciálnom ohrození sa i on dokáže dôrazne brániť.

## Iné projekty
 

Kategória:Molosoidné psy
Kategória:Plemená psov z Kanady
Perleberg

**Perleberg** je mesto v Brandenbursku v Nemecku. Má zhruba 12&nbsp;300 obyvateľov. Mesto sa nachádza pozdĺž toku rieky Stepenitz.

Mestské práva získalo v roku 1239. Je centrom prevažne poľnohospodárskej oblasti, dlhú dobu sa tu nachádzali kasárne pruskej armády.

## Iné projekty

Kategória:Mestá v Brandenbursku
Event

**Event** (vo všetkých významoch okrem posledného: z ) môže byť:
* v informatike: udalosť v systéme
* v umení: druh akčného umenia, pozri event (akčné umenie)
* nespisovne: 
** akcia, podujatie, pozri podujatie
** udalosť
* v marketingu:
** reklamná akcia, propagačná akcia, marketingová akcia, čiastočné synonymum: marketingový event, pozri pod reklama a marketing
** (v literatúre nejasne definovaný) predmet event marketingu, obyčajne chápaný ako zinscenovaný zážitok, zinscenovaná zvláštna udalosť/akcia, zinscenované predstavenie, synonymá: special event, marketingový event, pozri pod event marketing
* v geológii:
** krátke časové obdobie, počas ktorého je dočasne prevrátená polarita magnetického poľa Zeme (t. j. je iná než základná polarita epochy/chronu, do ktorej/-ého toto časové obdobie spadá), novšie nahradené pojmami subchron a mikrochron, pozri pod chron
** rýchla, mimoriadna udalosť (zmena) značného rozsahu, ktorá zanechala v geologickom zázname dajaké svedectvo, napr. zmena polarity magnetického poľa Zeme, vznik nového taxónu, zmena množstva stopových prvkov, zaľadnenie, náraz kozmického telesa a pod., pozri event (zmena v geológii) 
* v jadrovej fyzike vysokých energií: jednotlivý fundamentálny subatomárny proces, synonymá: (elementárny) akt, udalosť, prípad, pozri udalosť (jadrová fyzika vysokých energií)
* zastarano: pozitívny výsledok, úspech, pozri úspech

## Referencie

## Pozri aj
* akcidens
* udalosť
Oibalos (kráľ Sparty)

**Oibalos** () bol v gréckej mytológii kráľ Sparty. 

Oibalos patrí medzi dávnych mýtických kráľov mykénskeho obdobia Sparty, z čias keď územie Lakónie ešte obývali grécke kmene Achájcov. Vo svojich didaktických básňach ho v súvislosti s jeho synom Tyndareom spomínal už v ôsmom storočí pred Kr. Hesiodos. Pôvodne bol Oibalos synom spartského kráľa Kynorta, ale po messénskych vojnách, aby si Sparťania nároky na Messéniu podložili aj mytologicky, začlenili do genealógie spartských kráľov aj messénskeho Periéra. Periéres, ktorý bol pôvodne synom messénskeho kráľa Aiola a jeho manželky Enarety, sa tak stal podľa jednej verzie otcom Oibala. Inokedy ho antickí autori zase pokladali za prvého manžela Oibalovej manželky Gorgofony. Tak či onak vznikli tým komplikácie a antickí autori sa preto vo svojich textoch v súvislosti s rodokmeňom Oibala nezhodujú.

Podľa Pausania bol Oibalos synom Kynorta a s manželkou Gorgofonou, dcérou Persea, mali synov Tyndarea a Hippokoóna.Apollodoros zase uvádza, že Oibalos bol synom Periéra a so svojou manželkou najádou Bateiou mali synov Tyndarea, Hippokoóna a Ikaria. 

Dnešný Tarent v Kalábrii pôvodne *Oibalia* bolo malé opevnené mestečko osídlené spartskými osadníkmi v zámorí. Kráľove meno si mestečko dlho udržalo vo svojom názve.

## Referencie

## Literatúra
* 

## Pozri aj
* Zoznam kráľov Sparty

Kategória:Postavy gréckej mytológie
Kategória:Sparta
Pozemný hokej na Letných olympijských hrách 2012

**[[Pozemný hokej]] na [[Letné olympijské hry 2012|Letných olympijských hrách 2012]]** sa konal od 29. júla do 11. augusta 2012 v londýnskej Riverbank Arena.
Dve najlepšie družstvá z každej skupiny (v ženskej i mužskej kategórii) postúpili do semifinále, ostatné hrali o konečné 5.12. miesto na turnaji. Zvíťazili hokejisti Nemecka a hokejistky Holandska.

## Štadión

## Mužský turnaj

### Kvalifikácia

1 Južná Afrika ako automatický kvalifikant na OH najprv odmietla svoju účasť, preto bola nahradená Španielskom, ako rebríčkovo najvyššie postaveným tímom. Neskôr však svoj postoj prehodnotila a nastúpila vo svetovej kvalifikácii.

### Konečné poradie tímov

## Ženský turnaj

### Kvalifikácia

1 Južná Afrika ako automatický kvalifikant na OH najprv odmietla svoju účasť, preto bola nahradená Argentínou, ako rebríčkovo najvyššie postaveným tímom. Neskôr však svoj postoj prehodnotila a nastúpila vo svetovej kvalifikácii.

### Konečné poradie tímov

## Referencie
* Systém kvalifikácie a kvalifikačné kvóty na LOH 2012 

## Iné projekty

## Externé odkazy
* Pozemný hokej na oficiálnej stránke Letných olympijských hier 2012  
* Olympijský turnaj na oficiálnej stránke Medzinárodnej federácie pozemného hokeja 

Olympijské hry
Kategória:Pozemný hokej na Letných olympijských hrách
Kategória:Letné olympijské hry 2012
Vodné pólo na Letných olympijských hrách 2012

**[[Vodné pólo]] na [[Letné olympijské hry 2012|Letných olympijských hrách 2012]]** sa konalo od 29. júla do 12. augusta 2012 v londýnskej Water Polo Arena.
Štyri najlepšie družstvá z každej skupiny (v ženskej i mužskej kategórii) postúpili do štvrťfinále, ostatné hrali o konečné 5.8. miesto na mužskom turnaji. Víťazné tímy postúpili do semifinále. V mužskej kategórii zvíťazili Chorváti, v ženskej kategórii Američanky.

## Dejisko

## Mužský turnaj

### Kvalifikácia

### Konečné poradie tímov

## Ženský turnaj

### Kvalifikácia

### Konečné poradie tímov

## Iné projekty

## Externé odkazy
* Vodné pólo na oficiálnej stránke LOH 2012  
* Olympijský turnaj na oficiálnej stránke Medzinárodnej plaveckej federácie 

Olympijské hry
Kategória:Vodné pólo na Letných olympijských hrách
Kategória:Letné olympijské hry 2012
Kyselina 2-oxoglutárová

**Kyselina 2-oxoglutárová** alebo **kyselina** **α-ketoglutárová** je jedna z ústredných látok biochemických cyklov. Je intermediátom Krebsovho cyklu. Zúčastňuje sa na Coriho cykle, alanínovom cykle, degradácii aminokyselín (deaminácii) a nepriamo (cez vzniknutý L-glutamát) aj na močovinovom cykle. Je výsledným produktom degradácie niektorých aminokyselín. Konjugovanou zásadou kyseliny 2-oxoglutárovej je **2-oxoglutarát** alebo **α-ketoglutarát**.

## Deaminácia aminokyselín
 
Prvým krokom odbúravania aminokyselín je ich deaminácia – zbavenie sa aminoskupiny. Aminoskupina väčšiny aminokyselín sa prenáša na 2-oxoglutarát za vzniku  L-glutamátu a 2-oxokyselín. Tento dej sa nazýva transaminácia. L-glutamát potom podstupuje oxidačnú deamináciu, pri ktorej vzniká amoniak a späť 2-oxoglutarát. Amoniak je potom fixovaný do močoviny v močovinovom cykle.

400px|transaminácia400px|oxidačná deaminácia

## Degradácia aminokyselín
Po deaminácii sú vzniknuté 2-oxokyseliny ďalej degradované na niektoré základné metabolity, ktoré môžu byť využité k zisku energie. Arginín, prolín, glutamín, glutamát a histidín dávajú vzniknúť 2-oxoglutarátu, ktorý môže byť ďalej využitý k zisku energie v Krebsovom cykle, popr. po premene na oxalacetát môže slúžiť ako prekurzor pre syntézu glukózy v procese glukoneogenézy.

## Krebsov cyklus

2-oxoglutarát vzniká v Krebsovom cykle z dehydrogenácií a dekarboxylácií izocitrátu pomocou izocitrátdehydrogenázy. 2-oxoglutarát potom podstupuje oxidačnú dekarboxyláciu za vzniku sukcinyl-CoA (pomocou oxoglutarátdehydrogenázy).

Mimo to funguje všeobecne v metabolizme ako všeobecný akceptor aminoskupín z rôznych aminokyselín, pričom sa mení na glutamát, ktorý je zase východiskovým bodom pre syntézu iných aminokyselín.

## Referencie


## Pozri aj
* Citrátový cyklus
* Transaminácia
* Oxidačná deaminácia
* Degradácia aminokyselín
* Kyselina glutámová
* Močovinový cyklus
* Glukoneogenéza

## Literatúra
* Voet D., Voet JG, Pratt CW: *Fundamentals of biochemistry, life at molecular level* 2nd edition, 2006 John Wiley and Sons (Asia) Pte Ltd, ISBN 0-471-74268-6
* MURRAY, Robert K., et al.: *Harperova biochemie*. Z angl. 23. vyd. přel. Lenka Fialová et. al. 4. vyd. v Česku. Praha: H & H, 2002. ix, 872 s. ISBN 80-7319-013-3.

## Externé odkazy
* e-kniha (v angličtine) ''Biochemistry'', Stryer, 5th edition

## Zdroj

Kategória:Medziprodukty citrátového cyklu
Kategória:Dikarboxylové kyseliny
Kategória:Ketokyseliny
2-oxoglutarátdehydrogenáza

**2-oxoglutarátdehydrogenáza** je enzýmový komplex citrátového cyklu, ktorý katalyzuje premenu 2-oxoglutarátu (α-ketoglutarát) na sukcinyl-CoA a oxid uhličitý.****

Sumárna reakcia katalyzovaná 2-oxoglutarátdehydrogenázou:

2-oxoglutarát + koenzým A + NAD<sup>+</sup> → sukcinylkoenzým A + CO<sub>2</sub> + NADH

## Činnosť
Celý komplex má niekoľko častí a jeho práca sa dá pripodobniť komplexu pyruvátdehydrogenázy. Navyše vyžaduje rovnaké kofaktory: tiamíndifosfát, lipoát, NAD<sup>+</sup> a FAD. Sumárna reakcia, pri ktorej sa mimo dekarboxylácie organickej látky odohráva ešte redukcia NAD+ na NADH + H+, sa dá rozdeliť na tri kroky, ktorými reakcia prebieha:
* *E<sub>1</sub> – oxoglutarátdehydrogenáza* (lipoamid) – oxoglutarátdekarboxyláza; katalyzuje reakciu 2-oxoglutarátu s lipoamidom za vzniku *S*-sukcinyldihydrolipoamidu a uvoľnenia oxidu uhličitého
* *E<sub>2</sub> – dihydrolipoamid S-sukcinyltransferáza* – katalyzuje vznik sukcinyl-CoA a dihydrolipoamidu
* *E<sub>3</sub> – dihydrolipoamiddehydrogenáza* – katalyzuje redukciu NAD+ na NADH a oxidáciu dihydrolipoamidu na lipoamid

Rovnováha reakcie je posunutá silne v prospech produktu (sukcinyl-CoA). Enzým je však inhibovaný arzenitanom, ktorý tak spôsobuje hromadenie α-ketoglutarátu v tele.náhľad|Reakcie katalyzované enzýmom v danej fáze citrátového cyklu|stred|492x492bod

## Porovnanie pyruvátdehydrogenázovej a 2-oxoglutarátdehydrogenázovej reakcie

## Referencie

## Zdroj

Kategória:Enzýmy citrátového cyklu
Kategória:Oxidoreduktázy
Muhammad Abduh

**Muhammad Abduh** (* 1849, Dolný Egypt – † 11. júl 1905, Káhira) bol egyptský islamský teológ, reformátor a publicista. Zakladateľ egyptského islamského modernizmu. Po neúspešnom pokuse Urábího pašu zbaviť sa britskej nadvlády v roku 1882 odišiel do exilu v Paríži, kde vydával časopis *Al-Urwa al-wuská*, ktorý podporoval snahy o samostatnosť arabských národov.

## Zdroj
* 

Kategória:Narodenia v 1849
Kategória:Úmrtia v 1905
Kategória:Islamskí teológovia
Abdülaziz

**Abdülaziz** (osm. tur. عبد العزيز / *ʻAbdü'l-ʻAzīz*, mod. tur. *Abdülaziz*; * 9. február 1830, Istanbul, Osmanská ríša – † 4. jún 1876, Istanbul, Osmanská ríša) bol sultán Osmanskej ríše v rokoch 1861 až 1876. Bol synom sultána Mahmuda II. a nástupcom jeho brata Abdülmecida I.

Narodil sa v paláci Eyüp v Istanbul dňa 8. februára 1830. Abdülaziz získal osmanské vzdelanie, napriek tomu bol horlivým obdivovateľom materiálneho pokroku, ktorý sa dosahoval na západe. Bol prvým osmanským sultánom, ktorý odcestoval do západnej Európy a v lete roku 1867 navštívil niekoľko dôležitých európskych metropol vrátane Paríža, Londýna a Viedne.

Okrem svojej vášne k osmanskému námorníctvu, v ktorom mal v roku 1875 tretiu najväčšiu flotilu na svete (po britských a francúzskych námorníctvach), sa sultán zaujímal o dokumentovanie Osmanskej ríše. Zaujímal sa aj o literatúru a bol talentovaným skladateľom klasickej hudby. Niektoré z jeho skladieb, spolu so skladbami ostatných členov osmanskej dynastie, boli zhromaždené v albume *Európska hudba na Osmanskom dvore* Londýnskou akadémiou Osmanskej dvorskej hudby. 30. mája 1876 bol zosadený z dôvodu zlého hospodárenia s osmanskou ekonomikou a o šesť dní neskôr ho našli za neprirodzených a záhadných okolností mŕtveho.

## Referencie

## Zdroj
* 

Kategória:Osmanskí sultáni
Kategória:Osmanská dynastia
Kategória:Rytieri Podväzkového rádu
Kategória:Nositelia Rádu zlatého rúna
Kategória:Osobnosti z Konštantínopola
Kategória:Rytieri Radu čiernej orlice
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Zavraždení vládcovia
Paovca

**Paovca** alebo **[[ovca]]** (lat. *Ammotragus*) je rod z čeľade turovité. Zahŕňa jediný druh, ktorý sa nazýva **paovca hrivnatá**  (iné názvy: **paovca aoudad**, **ovca hrivnatá**; lat. *Ammotragus lervia*, staršie: *Capra lervia*; berberský názov: *aoudad*, iný prepis: *awdad*). 

Bolo opísaných šesť poddruhov.

## Opis
Paovca hrivnatá má výšku po ramená 80 až  a váži 40 až 140 kg. Má pieskovo hnedú farbu, ktorá s vekom tmavne, svetlejšie slabiny a tmavší pruh na chrbte.

## Výskyt
Druh pochádza zo skál hôr v Severnej Afrike. V pôvodnej domovine sa dá nájsť len výnimočne, ale je rozšírená v Severnej Amerike a na juhu Európy.

Paovca hrivnatá sa konkrétne vyskytuje v Severnej Afrike v Alžírsku, Tunisku, na severe Čadu, Egyptu, Líbyi, na severe Mali, Mauritánii, Maroku (vrátane Západnej Sahary), Nigeru a Sudánu.

## Zdroje

* 

Kategória:Zoologické výhonky
Kategória:Turovité
Kategória:Zraniteľné druhy
Stanislav Řezáč

**Stanislav Řezáč** (* 29. apríl 1973) je český bežec na lyžiach, ktorý sa špecializuje na behy na dlhé vzdialenosti. Do povedomia ľudí sa dostal najmä v marci 2011 videom, ktoré sa objavilo na portáli YouTube, kde po víťazstve na pretekoch Birkebeinerrennet race odpovedal na otázky novinára troma jazykmi.

Řezáč vyhral prestížne preteky Birkebeinerrennet race v Nórsku trikrát - v 2005, 2008 a 2011. Na pretekoch Vasaloppet race vo Švédsku skončil v roku 2011 druhý a v 2009 tretí.

## Referencie

Kategória:Narodenia v 1973
Kategória:Českí bežci na lyžiach
Tenisová loptička

náhľad|vpravo|Tenisové loptičky
**Tenisová loptička** spisovne aj **tenisová lopta** je špeciálny typ lopty, ktorý sa používa na hranie tenisu. Je vyrobená z pevnej gumovej duše, ktorá je obalená meltonom a nahustená vzduchom. Len lopty značky Tretorn sú úplne vyplnené pórovitou hmotou. Povrch je zvyčajne jednofarebný, predtým bol biely alebo oranžový, dnes je štandardne svetlá zelená s prechodom do žltej.

## Charakteristika
Priemer sa pohybuje v rozmedzí 6,35 – , hmotnosť je 56,7 – 58,5 g, odskok činí 135 –  po dopade na pevný podklad z výšky . Pri zaťažení je tolerancia prednej deformácie loptičky 0,56 –  a zadná deformácia 0,89 – .

## Pravidlá
náhľad|vpravo|Tenisové loptičky s tenisovým vybavením
V profesionálnom tenise sú tenisové loptičky menené po odohraní deviatich hier, pričom prvýkrát po začatí stretnutia sa menia už po siedmich hrách, pretože je zohľadnené aj rozohranie. Tiebreak je braný ako jedna hra. Ak lopta počas výmeny praskne, potom sa výmena musí opakovať. Ak sa len zníži vnútorný tlak (je mäkká), ale nepraskne, tak sa výmena neopakuje.

## Poznámka
Vyradené (neprasknuté) tenisové loptičky veľmi dobre slúžia ako lacná detská hračka, a teda sa dajú veľmi dobre použiť napríklad pri rôznych športových či terénnych hrách v prírode. Ich výhodou je v tomto prípade pružnosť, malé rozmery vhodné pre detské ruky, ako aj nízka hmotnosť. Takisto sa často používajú aj ako hračka pre psov.

## Referencie


## Iné projekty

## Zdroj

Kategória:Tenis
Nered

**Nered** (slovenčina: "neporiadok") vlastným menom **Marko Lasić** (* 26. apríl 1979, Záhreb) je chorvátsky reper.

## Diskografia
* 1999: *Nered i Stoka - Spremni za rat*
* 2001: *Nered - Od danas do sutra*
* 2004: *Nered & General Woo - Baš je lijep ovaj svijet*
* 2006: *Nered - Neki Daniels ekipa*

Kategória:Chorvátski hiphopoví speváci
Kategória:Chorvátski reperi
Kategória:Osobnosti zo Záhrebu
Alfa-helix

náhľad|Schéma alfa-helixu (po francúzsky)
**Alfa-helix** (iné názvy: **α-helix, α-špirála, α-skrutkovica, alfa helix, alfa-skrutkovica** alebo **3,6<sub>13</sub> helix**) je jeden z dvoch základných typov priestorového usporiadania bielkovín (konkrétne ich tzv. sekundárnej štruktúry). Druhým je beta-skladaný list. Alfa-helix má tvar pravotočivej skrutkovice, pri pohľade zhora tvorí skrutkovicu bielkovinná kostra, zatiaľ čo aminokyselinové zvyšky smerujú von. Medzi jednotlivými poschodiami skrutkovice vznikajú vodíkové mostíky (a to konkrétne medzi C=O skupinou a N–H skupinou o štyri aminokyseliny ďalej). Typickými aminokyselinami vyskytujúcimi sa v alfa-helixe je hlavne alanín, glutamát, leucín, lyzín a metionín (MALEK). Pokiaľ sa niekde vyskytne prolín, spravidla spôsobí ohyb celej skrutkovice.

Všetky donory vodíkových mostíkov sú orientované jedným smerom a akceptory smerom opačným, helix je teda vlastne slabým elektrickým dipólom. Týchto interakcií využíva k skladaniu štruktúr vyššieho radu (terciárne štruktúry proteínov).

## Parametre
Pre alfa-helix platia tieto parametre:****
* počet aminokyselín na jeden závit (otáčku) alfa-helixu: 3,6
* výška jedného závitu (merané pozdĺž osi skrutkovice): 0,54 nanometrov.
* vzdialenosť ekvivalentných (zodpovedajúcich si) atómov v kostre skrutkovice: 0,15 nanometrov.

## Referencie


## Zdroj

Kategória:Štruktúra proteínov
Square Louvois

**Square Louvois** je square v Paríži v 2. obvode. Spolu so Square Jacques-Bidault sú to jediné dve zelené plochy v tomto mestskom obvode. Námestie bolo pomenované po bývalom paláci markíza Françoisa Michela Le Tellier de Louvoisa (1641 – 1691), ministra Ľudovíta XIV.

## Dejiny
Námestie sa nachádza na mieste operného domu, ktorý v rokoch 1794 – 1820 slúžil Parížskej opere. V roku 1820 bol pri východe z opery zavraždený Charles Ferdinand d'Artois, synovec Luďovíta XVIII. a druhorodený syn budúceho kráľa Karola X. Budova bola preto zbúraná a na miesto nej mala vzniknúť kaplnka. K jej výstavbe však neprišlo kvôli Júlovej revolúcii v roku 1830. V roku 1839 tu bolo vytvorené námestie pod menom Place Richelieu. V roku 1844 vytvoril uprostred námestia architekt Louis Visconti na príkaz kráľa Ľudovíta Filipa Louvoisovu fontánu.

Námestie prešlo úpravou počas prestavby Paríža za vlády Napoleona III. Architekt Gabriel-Jean-Antoine Davioud a inžinier Jean-Charles Alphand ho premenili na park s rozlohou , ktorý bol slávnostne otvorený 15. augusta 1859.

## Opis
Square je obklopené ulicami Rue de Louvois na severe, Rue de Richelieu na východe (budovou Bibliothèque nationale de France), Rue Rameau na juhu a Rue Lulli na západe.

## Iné projekty

## Externé odkazy
* Popis square 

## Zdroj

Kategória:Parížske parky a voľné priestranstvá
Louvois
Mäkčeň

náhľad|Dva mäkčene (čiernou farbou) v slove ''čistiť''. Tieto dva mäkčene majú vzájomne rôznu vizuálnu podobu.
**Mäkčeň** alebo hovorovo **háčik** (**ˇ**) je diakritické znamienko, ktoré sa okrem slovenčiny používa aj v češtine (*háček*), slovinčine (*strešica*), chorvátčine a srbčine (*kvaka* alebo *kvačica*), litovčine, v niektorých ugrofínskych jazykoch, napríklad estónčine (*katus*), a fínčine (*hattu*) a pri prepisoch z niektorých starých jazykov (sumerčina a podobne).

Pri slovenských a českých písmenách *ď*, *ť*, *ľ* a *Ľ* má mäkčeň odlišný tvar – vyzerá podobne ako apostrof.

## Význam
V slovenčine sa mäkčeňom označuje zmäkčenie písmena.

## Unicode
Samotný znak mäkčeň má v Unicode kód U+02C7, v kombinujúcej verzii U+030C (U+032C je potom kombinujúci mäkčeň pod písmenom).

## Externé odkazy
* mäkčeň na projekte Diakritika  (po anglicky)

## Zdroj

Kategória:Diakritické znamienka
Prídych (fonetika)

**Prídych** alebo **aspirácia** je spôsob obmeny výslovnosti spoluhlások. Vzniká v hlasivkách v niektorých jazykoch pri výslovnosti konstriktív.

Pri prepise výslovnosti sa v medzinárodnej fonetickej abecede označuje horným indexom  za príslušným symbolom, napr. .

## Zdroj

Kategória:Fonetika
Square Montholon

náhľad|Square Montholon
**Square Montholon** je square v Paríži v 9. obvode o rozlohe . Bolo pomenované podľa Nicolasa de Montholon (1763 – 1789), francúzskeho právnika.

## Dejiny
Výstavba square prebiehala v rokoch 1862 – 1863 počas výstavby ulice Rue La Fayette a viedol ju architekt Jean-Charles Alphand. Náklady boli 160 000 vtedajších frankov. Park vznikol z časti záhrady pri paláci Charlesa Sansona (1681 – 1726), parížskeho kata.

## Opis
Square o rozlohe  je obohnané mrežou v štýle Ľudovíta Filipa a má dve terasy. Uprostred rastú dva platany z doby založenia parku o výške . Z ďalších stromov tu rastú napr. jelše, katalpy, ginko dvojlaločné, lipy, paulovnie, agáty alebo jaseňovec metlinatý.

V parku sa nachádza mramorové súsošie sochára Juliena Lorieuxa (1876 – 1915) *Svätá Katarína* z roku 1908, ktoré kúpilo mesto Paríž v roku 1925. Je tu aj malé detské ihrisko.

## Iné projekty

## Externé odkazy
* Square na stránkach radnice 9. obvodu 
* Popis square 

## Zdroj

Kategória:Parížske parky a voľné priestranstvá
Montholon
Șerbota

**Șerbota** alebo **Vârful Șerbota** je vrch v rumunskom pohorí Munții Făgăraș.

Jeho vrchol leží v nadmorskej výške . Nachádza sa v župe Argeș v centrálnej časti krajiny na západ od druhého najvyššieho vrcholu Fagaraša, Negoiu.

## Zdroj

Kategória:Vrchy v Rumunsku
Kategória:Dvojtisícovky v Rumunsku
Aspirácia

**Aspirácia** môže byť:
*vo fonetike: pozri prídych (fonetika)
*v medicíne: pozri aspirácia (medicína)
Zaokrúhľovanie

**Zaokrúhľovanie** (**zaokrúhlenie**) môže byť:
*robenie okrúhlym
*v matematike: úprava na najbližšiu približnú hodnotu, pozri zaokrúhľovanie (matematika)
*vo fonetike: labializácia
Place Vauban

náhľad|Place Vauban
**Place Vauban** (*Vaubanove námestie*) je námestie v Paríži. Nachádza sa v 7. obvode. Je pomenované na počesť Sébastiena Le Prestre de Vaubana (1633 – 1707), maršala a architekta.

## Poloha
Na polkruhové námestie smerujú ulice *Avenue de Villars*, *Avenue de Ségur*, Avenue de Breteuil a *Avenue de Tourville*.

## Významné stavby
* Invalidovňa
* Pomník Émila Fayolla (1852 – 1928), maršala Francúzska

## Iné projekty

## Externé odkazy
* Námestie na stránkach Paríža

## Zdroj
* 

Vauban
Labializácia (zaokrúhľovanie)

**Labializácia** alebo **zaokrúhľovanie** je spôsob obmeny výslovnosti hlások, ktoré sa vyslovia so zaokrúhlenými perami ( = pera).

Pri prepise výslovnosti sa v medzinárodnej fonetickej abecede označuje horným indexom  za príslušným symbolom, napr. .

## Zdroj

Kategória:Fonetika
Labializácia

**Labializácia** môže byť vo fonetike:
*labializácia (zaokrúhľovanie)
*historicky: zmena nelabializovanej samohlásky na labializovanú
Om Hong-gil

**Om Hong-gil** (, * 14. september 1960) je juhokórejský horolezec.

V roku 2001 sa stal druhým Juhokórejcom a celkovo desiatym mužom, ktorému sa podarilo dosiahnuť vrcholy všetkých 14 vrchov vyšších ako 8 000 metrov. Stal sa aj prvým človekom, ktorý dokázal vystúpiť na šestnásť najvyšších vrchov sveta. Po výstupe na svoju poslednú osemtisícovku K2 sa začal venovať vedeniu juhokórejských horolezeckých expedícii. Viedol napríklad expedície k Mount Everestu v rokoch 2002 a 2003. On sám dokázal vyliezť na Mount Everest tak zo severu, ako aj z juhu, a celkovo stál na jeho vrchole trikrát. 

## Úspešné výstupy na osemtisícovky
* 1988 - Mount Everest (8 848 m)
* 1993 - Čho Oju (8 201 m)
* 1993 - Šiša Pangma (8 013 m)
* 1995 - Makalu (8 465 m)
* 1995 - Broad Peak (8 047 m)
* 1995 - Lhoce (8 516 m)
* 1996 - Dhaulágirí (8 167 m)
* 1996 - Manaslu (8 163 m)
* 1997 - Gašerbrum I (8 068 m)
* 1997 - Gašerbrum II (8 035 m)
* 1999 - Annapurna (8 091 m)
* 1999 - Nanga Parbat (8 125 m)
* 2000 - Káčaňdžunga (8 586 m)
* 2000 - K2 (8 611 m)

## Ďalšie úspešné výstupy
* 2004 - Yalung Kang (8 505 m) - východný vrchol Káčaňdžungy
* 2007 - Lhotse Shar (8 383 m) - východný vrchol Lhoce

## Zdroj

Kategória:Horolezci
Square

**Square** môže byť:

* druh námestia, pozri square (architektúra)
* miera veľkosti podláh a stôp (=sto štvorcových stôp), pozri square (miera)
* anglický názov japonského podniku Sukuwea
* Square (hudobná skupina USA)
* Square (švédska hudobná skupina)
Milan Knížák

Prof. **Milan Knížák** (* 19. apríl 1940, Plzeň) je český výtvarník, hudobník a performer. Od roku 1999 do mája 2011 bol riaditeľom Národnej galérie v Prahe.

## Iné projekty

Kategória:Narodenia v 1940
Kategória:Českí výtvarníci
Kategória:Absolventi Akadémie výtvarných umení v Prahe
Kategória:Nositelia Medaily Za zásluhy (Česko)
Abdülhamid II.

**Abdülhamid II.** (iné prepisy: **Abdülhamit II.**, **Abdulhamid II.**, **Abdü 'l-Hamíd**; osm. *Abdülhamîd-i Sânî* (عبد الحميد ثانی), tur. *II. Abdülhamid*; * 21. september 1842, Istanbul† 10. február 1918, tamže) bol osmanský sultán. Rozporuplná osoba tureckých dejín. Podporoval rozvoj školstva a infraštruktúry. Považoval sa za hlavu všetkých moslimov (kalif). Jeho hlavným politickým spojencom bolo Nemecko. Hoci sa spočiatku usiloval o demokratické reformy Osmanskej ríše (prvá ústava, vyhlásenie konštitučnej monarchie), po porážke vo vojne z Ruskom v roku 1877 ich všetky sám zrušil. Krvavo potlačil povstanie v Arménsku a grécke nepokoje na Kréte, čo v roku 1897 viedlo ku Grécko-tureckej vojne.

Po víťazstve mladoturkov bol v roku 1908 prinútený obnoviť ústavu. V roku 1909 bol zosadený a poslaný do vyhnanstva do Solúnu.

## Iné projekty

## Zdroj
* 

Kategória:Osmanskí sultáni
Kategória:Osobnosti z Konštantínopola
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Nositelia Kráľovského uhorského radu sv. Štefana
Kategória:Nositelia španielskeho Rádu zlatého rúna
Kategória:Rytieri Rádu slona
Kráľovská akadémia výtvarných umení v Antverpách

**Kráľovská akadémia výtvarných umení v Antverpách** je umelecká akadémia v Antverpách v Belgicku. Je jedna z najstarších v Európe. V roku 1663 ju založil David Teniers mladší.

## Externé odkazy
* Oficiálna stránka
* History Royal Academy of Fine Arts Antwerp | AP School Of Arts

Kategória:Umelecké školy
Éva Vica Kerekes

**Éva „Vica“ Kerekes** (* 28. marec 1981, Fiľakovo) je slovenská herečka maďarskej národnosti. Jej otec je Maďar a matka je spolovice Slovenka.

K herectvu ju priviedla matka, ktorá je amatérskou režisérkou. Vyštudovala VŠMU v Bratislave a počas štúdia hrala vo filme Konečná stanica (2004). Prvé herecké skúsenosti mala už zo základnej a strednej školy. Účinkuje najmä vo filmoch a seriáloch. Medzi najznámejšie filmy patrí: *Nestyda*, *[[Muži v naději]]* a *Nedodržaný sľub* a slovenský seriál Odsúdené.

Prezývku Vica si dala preto, lebo v Maďarsku žije jej menovkyňa Éva Kerekes a pôsobí v podobnej oblasti. Dnes žije v Budapešti spolu s priateľom, ktorý je umelecký fotograf.

## Filmografia (výber)
* 2004 – *[[Konečná stanica]]*
* 2007 – *A kísértés*
* 2008 – *Odaát*
* 2008 – *[[Nestyda]]*
* 2008 – *Mázli*
* 2008 – *Bakkermann*
* 2009 – *Odsúdené*
* 2009 – *[[Nedodržaný sľub]]*
* 2009 – *Szuperbojz*
* 2010 – *[[Dažďová víla]]*
* 2010 – *Profesionáli*
* 2010 – *[[Nesmrteľní (seriál)|Nesmrteľní]]*
* 2010 – *Filmoviedky: Výstrel navyše*
* 2011 – *[[Muži v nádeji]]*
* 2012 – *7 dní hříchů*
* 2013 – *Krídla Vianoc*
* 2014 – *Zejtra napořád*
* 2014 – *Clona* (TVS)
* 2014 – *Nežné vlny*
* 2016 – *Krycí jméno Holec*
* 2016 – *Anděl Páně 2*
* 2021 – *Láska na špičkách*
* 2022 – *[[Hranica (slovenský seriál)|Hranica]]*
* 2022 – *[[Indián (film)|Indián]]*
* 2022 – *[[Slúžka]]*
* 2023 – *[[Vedma]]*
* 2024 – *[[Gump – sme dvojka]]*
* 2025 – ''Vina'' 

## Referencie

## Iné projekty

## Externé odkazy
* 
* 
* Vica Kerekes na *Osobnosti.cz*

Kategória:Slovenské filmové herečky
Kategória:Slovenské televízne herečky
Kategória:Slovenské osobnosti maďarského pôvodu
Kategória:Osobnosti z Fiľakova
What About Love

„**What About Love**“ je skladba kanadskej rockovej skupiny Heart, ktorá bola vydaná v júni 1985. Je to prvá skladba skupiny, ktorá sa dostala do Top 40 po troch rokoch a do Top 10 po piatich rokoch. Bola vydaná ako prvý singel z albumu *[[Heart (album)|Heart]]* z roku 1985 a stala sa prvým hitom pod vydavateľstvom Capitol Records.

## Pozície v rebríčkoch
### Originálne vydanie

### 1988

### 2008

## Coververzie
* Rick Ross použil prvky piesne „What About Love“ vo svojej piesni „Shot to the Heart“.
* Lil Wayne použil prvky piesne „What About Love“ vo svojej piesne „Something You Forgot“.
* Rytmus použil prvky piesne „What About Love“ vo svojej piesni „Na Toto som Čakal“.

## Referencie

## Zdroj

Kategória:Piesne z 1985
Kategória:Single z 1985
Kategória:Piesne skupiny Heart
Kategória:Single skupiny Heart
Kategória:Rockové balady
Jolana Hroncová

Prof. PhDr. **Jolana Hroncová**, CSc. (rod. Marcineková; * 11. október 1949, Hriňová) je slovenská vysokoškolská pedagogička, ktorá pôsobila na Pedagogickej fakulte Univerzity Mateja Bela v Banskej Bystrici (PF UMB). Zastávala post vedúcej Katedry pedagogiky PF UMB, kde sa venovala problematike sociálnej pedagogiky, sociálnej patológie a jej prevencie, sociológii a filozofii výchovy.

## Životopis
V rokoch 19551964 absolvovala základnú školu v Hriňovej, v rokoch 19641968 Strednú zdravotnícku školu v Lučenci. V rokoch 19681973 absolvovala štúdium odboru pedagogika – filozofia na Filozofickej fakulte Univerzity Komenského v Bratislave (v roku 1978 tu potom obhájila CSc., v roku 1981 PhDr. a v roku 1985 doc.).

Po ukončení školy pracovala v Ústave experimentálnej pedagogiky SAV a v roku 1978 nastúpila na Katedru pedagogiky PF UMB, kde pôsobila až do odchodu do dôchodku v roku 2020.

V roku 2001 ju prezident SR Rudolf Schuster vymenoval za profesorku v odbore pedagogika.

## Pôsobenie
* Členka exekutívy pri expertnej komisii pre drogové závislosti a kontrolu drog pri Výbore ministrov pre drogové závislosti a kontrolu drog na Slovensku.
* Predsedníčka expertnej skupiny pre odbornú a organizačnú prípravu analytickej štúdie a koncepcie prevencie sociálnopatologických javov u detí a mládeže pri Národnej spoločnosti pre prevenciu kriminality, trestné právo a súdnictvo.
* Členka vedeckej rady medzinárodného časopisu The New Educational Review.
* Členka redakčnej rady časopisu Auxilium Sociale Novum (Sliezska univerzita v Katoviciach).

## Dielo
* *Sociológia výchovy*, Banská Bystrica, roku 1996
* *Sociálna pedagogika a sociálna práca*, Banská Bystrica, 2000, 2001, ISBN 80-8055-427-7
* *Sociálna patológia pre sociálnych pracovníkov a pedagógov*, Banská Bystrica, roku 2006
* *K dejinám sociálnej pedagogiky v Európe*, Banská Bystrica, roku 2008, ISBN 978-80-7417-07-2
* *Vybrané problémy slovenskej a poľskej sociálnej pedagogiky*, Banská Bystrica, roku 2009
* *Sociálna pedagogika. Vývoj a súčasný stav*, Banská Bystrica, roku 2009, ISBN 978-80-8083-819-5
* *Pedagogické a psychologické aspekty patologického hráčstva*, Banská Bystrica, roku 2009, ISBN 978-80-8083-769-3
* *Slovenská rodina v kontexte transformačných premien*, Banská Bystrica, 2010, ISBN 978-80-557-0034-2
* *Pedagogika sociálnej starostlivosti*, Banská Bystrica, 2011, ISBN 978-80-557-0306-0
* *Sociálna pedagogika na Slovensku (História a súčasnosť)*, Banská Bystrica, 2012. ISBN 978-80-557-0356-5

## Referencie

## Externé odkazy
* Zoznam diel Jolany Hroncovej v súbornom katalógu Slovenskej národnej knižnice

Kategória:Osobnosti z Hriňovej
Kategória:Slovenskí teoretici pedagogiky
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Slovenskí autori náučnej literatúry
Kategória:Pracovníci Slovenskej akadémie vied
Kategória:Vyučujúci na Pedagogickej fakulte Univerzity Mateja Bela v Banskej Bystrici
Kategória:Absolventi Filozofickej fakulty Univerzity Komenského v Bratislave
Abdullah bin Abdulkadir Munshi

[thumb|238px|Stránka z ''Hikajat Abdullah'', napísaná v [malajčina|malajčine (Národná knižnica, Singapur). Vzácne prvé vydanie, napísané v období 1840 – 1843, vytlačené litograficky, a vydané v roku 1849.]]
**Abdullah bin Abdulkadir Munshi** alebo **Abdullah bin Abdul Kadir Munshi** (* 1796, Melaka, Malajzia – † 1854, Mekka, Saudská Arábia) je malajzijský spisovateľ, zakladateľ modernej malajzijskej prózy. Spolupracoval s britskými kolonialistami a snažil sa o kultúrny rozvoj Malajzijčanov. Jeho dielo vykazuje zreteľný európsky vplyv.

## Zdroj
* 

Kategória:Narodenia v 1796
Kategória:Úmrtia v 1854
Kategória:Malajzijskí spisovatelia
Kategória:Spisovatelia píšuci po malajsky
Volejbal na Letných olympijských hrách 2008

**Volejbal na Letných olympijských hrách 2008** bol volejbalový turnaj v rámci multišportového podujatia Letných olympijských hier 2008, ktorý sa konal v Pekingu, v Číne v dňoch od 9.24. augusta 2008, za účasti 12 mužských a 12 ženských tímov. Volejbalový turnaj sa na hrách organizuje od roku 1964 a toto bolo jeho 12. vydanie. Zápasy sa hrali v 2 arénach: Capital Indoor Stadium a Beijing Institute of Technology Gymnasium. Nováčikmi olympijského turnaja boli družstvá mužov Srbska a Venezuely a až 4 družstvá žienAlžírsko, Kazachstan, Srbsko a Venezuela. Štyri najlepšie družstvá z každej skupiny (v ženskej i mužskej kategórii) postúpili do štvrťfinále, ostatné boli klasifikované na 9. – 12. priečke celkového hodnotenia turnaja. Družstvá, ktoré vyhrali vo štvrťfinále, postúpili do semifinále a ich víťazi do finále.

Svoj tretí olympijský titul v kategórii mužov získali  po finálovom víťazstve nad . Ženský turnaj vyhrala , keď vo finále zvíťazila nad .

## Kvalifikácia
;Muži
náhľad|Kvalifikované tímy mužov na LOH 2008

Pozn: V zátvorke je uvedené aktuálne umiestnenie vo svetovom rebríčku FIVB k júlu 2008.

;Ženy
náhľad|Kvalifikované tímy žien na LOH 2008

Pozn: V zátvorke je uvedené aktuálne umiestnenie vo svetovom rebríčku FIVB k júlu 2008.

## Aréna

## Výsledky
### Mužský turnaj
#### Základné skupiny

##### Skupina A

#### Skupina B

### Play-off

----

### Ženský turnaj
#### Základné skupiny

##### Skupina A

#### Skupina B

### Play off


## Konečné poradie

;Muži

;Ženy

## Referencie

## Iné projekty

## Externé odkazy
* Oficiálna stránka Medzinárodnej volejbalovej federácie 
* Volejbal na oficiálnej stránke LOH 2008 (archive.org) 
* Volejbalový turnaj na stránke olympic.org 
* 
* 

## Zdroje
* Oficiálne výsledky LOH 2008 
* LOH 2008 na oficiálnej stránke FIVB (archive.org) 
* LOH 2008 na stránke volleyball.org  
* Volejbalový turnaj mužov a žien LOH 2008 na stránke todor66.com 
* Volejbalový turnaj mužov a žien LOH 2008 na stránke the-sports.org 
* Volejbalový turnaj LOH 2008 na stránke sports-reference.com 


Kategória:Volejbal v 2008
Super Mario Bros.

**Super Mario Bros.** je japonská arkádová videohra vyrobená spoločnosťou Nintendo pre ich konzolu Nintendo Entertainment System. Vyšla v roku 1985. Dizajnérmi hry boli Šigeru Mijamoto a Takaši Tezuka, zvukové efekty vytvoril Kodži Kondo.

Ide o jednu z najpopulárnejších a najznámejších hier na svete. Už po svojom vydaní sa tešila obrovskej popularite a pomáhala predávať konzolu Nintendo Entertainment System, ku ktorej bývala pribalená.

## Dej
Hubové kráľovstvo (angl. Mushroom Kingdom) bolo napadnuté armádou Koopa korytnačiek pod vedením zlého draka Bowsera. Ten uniesol vládnucu princeznú Peach a je na hrdinskom inštalatérovi Mariovi, aby prešiel cez nebezpečné krajiny, porazil Bowsera v jeho hrade a Peach zachránil.

## Hra
Hra je rozdelená na 8 svetov, pričom každý svet je zložený zo 4 levelov. Levely majú 4 rôzne, graficky odlišné scenérie, ktoré sa počas hry striedajú: pozemný svet kráľovstva, podzemie, podvodný svet a Bowserove hrady. Mario (alebo jeho brat Luigi v prípade hry dvoch hráčov) musí prejsť každý level vyhýbajúc sa nebezpečným prekážkam a nepriateľom, pričom zbiera mince a bonusové predmety, ktoré mu dávajú rôzne superschopnosti.

V hre existujú 4 druhy zbierateľných predmetov: mince (ktoré zvyšujú hráčove skóre), červené huby (ktoré zväčšia Mariovu veľkosť a umožnia mu byť raz zranený nepriateľom bez toho, aby prehral level), kvetiny (ktoré Mariovi umožňujú strieľať ohnivé gule) a zelené huby (extra život).

Levely sú prejdené buď tak, že Mario vyskočí na vlajkový stožiar na ich konci, alebo v prípade každého štvrtého levelu tak, že Mario musí poraziť Bowsera v jeho hrade. Avšak každý Bowser, okrem posledného, je iba napodobeninou (čo sa dá odhaliť ak ich Mario porazí triafaním ohnivých gúľ). Na konci prvých siedmych hradov Mario stretne Toada, drobného obyvateľa Hubového kráľovstva, ktorý sa mu poďakuje za záchranu, ale informuje Maria o tom, že princezná je v inom hrade.

Ak Mario spadne do jamy, alebo sa zraní dotykom s nejakým nepriateľom či ohnivou prekážkou, hráč stratí jeden život a level sa reštartuje. Každý hráč začína hru s 3 životmi, po ktorých strate sa reštartuje celá hra, ale hráči majú možnosť získať viac životov zbieraním vzácnych zelených húb. Druhým spôsobom získania extra života je nazbieranie 100 mincí.

Režim hry dvoch hráčov funguje tak, že prvý hráč ovláda Maria a druhý ovláda Luigiho, pričom hráči sa v leveloch postupne striedajú (nie je možná súčasná hra dvoch postáv naraz).

## Verzie
V nasledujúcich desaťročiach bola hra viackrát znovu vydaná na mnohých iných konzolách Nintenda, buď ako port, alebo ako graficky vylepšený remake (napríklad v kompilácii "Super Mario All-Stars" pre Super Nintendo Entertainment System).

V roku 1987 tiež vyšla Game & Watch "Super Mario Bros." konzola, ale ide o inú, drasticky zjednodušenú hru s rovnakým motívom.

## Pozri aj
* Super Mario

Kategória:Videohry
Kategória:Nintendo
Čilský zázrak

[thumb|Čilské (modrá) a juhoamerické (oranžová) [HDP na obyvateľa (PKS) v rokoch 1945 – 2003]]
**Čilský zázrak** (ang. *The Miracle of Chile*) je termín prvýkrát použitý americkým ekonómom a nositeľom Nobelovej ceny Miltonom Friedmanom, v súvislosti s liberálnou reorientáciou čilského hospodárstva za vlády generála Augusta Pinocheta a krátko po nej.

## Východiskový stav
V roku 1973, tesne po zvrhnutí prezidenta Salvadora Allendeho, zápasilo Čile s poklesom HDP, nedostatkom menových rezerv a hyperinfláciou, ktorá dosahovala až 700%.

## Priebeh
Ekonomické reformy boli navrhnuté a uskutočnené skupinou čilských ekonómov známych pod prezývkou ''Chicago Boys'', ktorú získali svojim štúdiom na University of Chicago. Plán mal 3 ciele: ekonomickú liberalizáciu, privatizáciu štátneho majetku a stabilizáciu inflácie. Úvodné reformy, boli implementované v troch etapách – v rokoch 1974 – 1983, 1985 a 1990. Naďalej prehlbované však boli aj po Pinochetovom odchode z čela krajiny.

## Výsledky
V období 1985 – 1996 dosiahol priemerný rast HDP krajiny 5%. Miera inflácie sa postupne znižovala až na úroveň 1,5% v roku 2010.

V sociálnej oblasti bolo na prelome tisícročí percento obyvateľov žijúcich v chudobe znížené na 20% a v r. 2009 už len na 10%. Novorodenecká úmrtnosť klesla (v prepočte na 1000 živonarodených) z úrovne 76.1 v roku 1970 na 9.6 úmrtí v r. 2000.

Masívny ekonomický rozmach Čile tiež viedol k prijatiu historických hospodárskych zmlúv s hospodársky najsilnejšími krajinami a spolkami sveta – v r. 2002 s EÚ, v priebehu ďalších dvoch rokov s USA a Kórejskou republikou a v r. 2006, ako prvá krajina Latinskej Ameriky, s Čínou.

11. januára 2010 získalo Čile, ako prvá krajina juhoamerického kontinentu, miesto v OECD – organizácii združujúcej najbohatšie krajiny sveta.

## Referencie

Kategória:Čile
Kategória:Makroekonómia
Zoznam ciest na Slovensku

Pre **zoznam ciest na Slovensku** pozri:
* Zoznam ciest I. triedy na Slovensku
* Zoznam ciest II. triedy na Slovensku
* Zoznam diaľnic na Slovensku
* Zoznam rýchlostných ciest na Slovensku

Kategória:Zoznamy ciest
Cesty
Stará francúzština

**Stará francúzština** alebo zriedkavo **starofrancúzština** bolo románske dialektové kontinuum, ktorým sa hovorilo v oblastiach Belgicka, Švajčiarska a severného Francúzska približne v rokoch 1000 – 1300. V stredoveku bola stará francúzština známa ako **langue d'oïl**. Je odlišná od okcitánčiny (*langue d'oc*), ktorou sa hovorilo na juh od oblastí, kde prevládala stará francúzština.

## Ukážka textu
:„Pro Deo amur et pro Christian poblo et nostro commun salvament, d’ist di en avant, in quant Deus savir et podir me dunat, si salvarai eo cist meon fradre Karlo, et in aiudha et in cadhuna cosa…“

:*Pre lásku božiu a kresťanský ľud a našu spoločnú spásu, od tohto dňa, aj keď mi Boh dal znalosti a moc, budem brániť svojho brata Karla vo všetkom…*

## Literatúra
* Delamarre, X. & Lambert, P. -Y. (2003). *Dictionnaire de la langue gauloise : Une approche linguistique du vieux-celtique continental* (2nd ed.). Paris: Errance. ISBN 2877722376
* Pope, M.K. (1934). *From Latin to Modern French with Especial Consideration of Anglo-Norman Phonology and Morphology*. Manchester: Manchester University Press.
* Kibler, William (1984). *An Introduction to Old French*. New York: Modern Language Association of America.

## Pozri aj
*Románske jazyky
*Anglosaština
*latinčina
*Francúzština

## Externé odkazy
* ''Old French on the Web'' 
* Old French Online  from the University of Texas at Austin
* dictionnaire medievale - a wiki dictionary for middle french words and phrases 

## Zdroj

Kategória:Mŕtve jazyky
Kategória:Románske jazyky
Abd ar-Rahmán Chán

**Abd ar-Rahmán Chán** alebo **Abdurrahmán Chán** (ďalšie prepisy prvej časti mena pozri v článku Abd ar-Rahmán; * asi 1844 – † 1. október 1901, Kábul) bol afganský emir, zakladateľ moderného Afganistanu. S pomocou anglických kolonialistov pôvodne rozdrobenú krajinu zjednotil, následne zaviedol viacero reforiem a vytvoril centralizovane riadený štát. Akceptoval britskú kontrolu afganskej zahraničnej politiky, Britmi stanovené hranice medzi Indiou a Afganistanom (na priľahlom území Indie pritom žilo početné afganské obyvateľstvo) a Pakistanom a Afganistanom (Durandovu líniu).

## Zdroj
* 

Kategória:Narodenia v 1844
Kategória:Úmrtia v 1901
Kategória:Vládcovia Afganistanu
Poissonovo rozdelenie

náhľad|Graf troch pravdepodobnostných funkcií Poissonovho rozdelenia pre ''λ'' = 1, 4 a 10. Na vodorovnej osi je počet výskytov udalosti (''k''), ''λ'' je očakávaná miera výskytu. Na zvislej osi je pravdepodobnosť, že pozorovaný počet výskytov (''x'') zodpovedá ''k''. Funkcia je definovaná len pre celočíselné hodnoty ''k''; spojitá čiara je len pre ilustráciu priebehu.

**Poissonovo rozdelenie** alebo **Poissonovo pravdepodobnostné rozdelenie** je v teórii pravdepodobnosti a štatistike diskrétne rozdelenie pravdepodobnosti, ktoré môžeme interpretovať ako rozdelenie pravdepodobnosti výskytu zriedkavých udalostí v sérii veľkého počtu n nezávislých pokusov. Patrí k pravostranne zošikmeným rozdeleniam.

Poissonovo rozdelenie sa často používa ako aproximácia binomického rozdelenia pre veľký počet pokusov, teda pre n\to\infty, a malú pravdepodobnosť výskytu sledovaného javu v jednom pokuse, teda pre p\to0. V takomto prípade sa stredná hodnota binomického rozdelenia rovná parametru \lambda.

Rozdelenie je pomenované podľa francúzskeho fyzika a matematika Siméona Denisa Poissona. Poissonovo rozdelenie má veľmi výhodné vlastnosti, a práve preto sa často používa pri modelovaní počtu poistných plnení v životnom aj neživotnom poistení.

## Definícia
Diskrétna náhodná premenná X má Poissonovo rozdelenie s parametrom \lambda > 0, ak nadobúda hodnoty k = 0, 1, 2, k... s pravdepodobnosťami p_{0}, p_{1}, p_{2}, ..., pričom pre tieto platí nasledovný vzťah:
:p_k = P(X=k) = \frac{\lambda^k}{k!}\mathrm{e}^{-\lambda}

Označujeme: 
* \operatorname{X} \sim Poi(\lambda)
* \operatorname{X} \sim Po(\lambda)
* \operatorname{X} \sim Pois(\lambda)

## Základné charakteristiky rozdelenia
* Stredná hodnota:
:\operatorname{E}(X)=\lambda

* Rozptyl:
:\operatorname{D}(X) = \lambda

* Koeficient šikmosti:
:\gamma_1 = \frac{1}{\sqrt{\lambda}}

* Koeficient špicatosti:
:\gamma_2 = \frac{1}{\lambda}

* Momentová vytvárajúca funkcia:
:m(z) = \mathrm{e}^{\lambda(\mathrm{e}^z - 1)}

## Iné projekty

## Zdroje
* 
* 
* 
* 

Kategória:Náhodné rozdelenia
Kategória:Eponymické termíny v matematike
Téthys (mytológia)

náhľad|vpravo|Tethys vyobrazená na rímskej mozaike
::*Pozor na zámenu s nymfou [[Thetis]].*
**Téthys** (iné názvy: **Tethys, Tethyda, Tetys, Tetyda, Tétys**; gr. Τηθύς - Téthys, lat. Tethys) je v gréckej mytológii jedna z Titanov, dcéra Urana a Gaie, manželka Okeana. S Okeanom mala mnoho potomkov - všetky rieky a potoky, ktoré ústia do mora. Ich celkový počet nie je v antických ani neskorších zdrojoch uvádzaný.

## Mytológia
[alt=Mozaika (detail) Tethys z Filipopolisu (moderná Šahba, Sýria), 4. storočie, Šahbské múzeum.|vľavo|náhľad|[Mozaika (detail) Tethys z Filipopolisu (moderná Šahba, Sýria), 4. storočie, Šahbské múzeum.]]
Tethys v gréckej mytológii nehrala žiadnu aktívnu úlohu. Jediný raný príbeh týkajúci sa Tethys je ten, ktorý Homér stručne rozpráva v pasáži *Diablov podvod* v *[[Iliada|Iliade]]*. Héra tam hovorí, že keď Zeus práve zosadzoval Krona, jej matka Rheia ju dala do opatery Téthys a Okeánovi a oni „ma s láskou opatrovali a opatrovali vo svojich sieňach". Héra to rozpráva a zároveň zastiera, že je na ceste navštíviť Okeana a Téthys v nádeji, že sa jej podarí zmieriť svojich pestúnov, ktorí sa na seba hnevajú a už spolu nemajú sexuálny vzťah.

Pôvodne Okeanova manželka Téthys sa neskôr začala stotožňovať s morom a v helenistickej a rímskej poézii sa meno Tethys začalo používať ako básnický výraz pre more.

Jediným ďalším príbehom, ktorý sa týka Téthys, je zrejme neskorý astrálny mýtus o polárnom súhvezdí Veľká medvedica, o ktorom sa predpokladalo, že predstavuje *Catasterismi* Kallisto, ktorú Zeus premenil na medveďa a umiestnil medzi hviezdy. Mýtus vysvetľuje, prečo súhvezdie nikdy nezapadá pod obzor, a hovorí, že keďže Kallisto bola Diovou milenkou, Téthys jej zakázala „dotknúť sa hlbín Okeána" z obavy o svoju pestúnku Héru, Diovu žiarlivú manželku.

Claudius Claudianus napísal, že Téthys dojčila na prsiach dvoch svojich synovcov, Hélia a Selénu, deti svojich súrodencov Hyperióna a Theie, počas ich detstva, keď ich svetlo bolo slabé a ešte nedorástli do svojej staršej, svetlejšej podoby.

V Ovidiových *Metamorfózach* Téthys mení Aisaka na potápavého vtáka.

Tethys sa niekedy zamieňala s inou morskou bohyňou, morskou nymfou Thetis, manželkou Pélea a matkou Achilla.

## Moderná doba
Po Téthys je pomenovaný Tethys, mesiac planéty Saturn, a prehistorický oceán Tethys.

## Rodostrom

## Referencie

## Literatúra

* ZAMAROVSKÝ, Vojtech. *Bohovia a hrdinovia antických bájí*. 5. doplnené vydanie. Bratislava: Perfekt, 2015. ISBN 978-80-8046-717-3.

## Iné projekty

## Zdroj

Kategória:Grécke bohyne
Kategória:Titani
Langue d’oïl

**Langue d’oïl** môže byť:
*langues d’oïl (t. j. súčasné severofrancúzske nárečia)
*stará francúzština
Abdurrahmán Mómand

**Abdurrahmán Mómand** (prvé meno po paštsky: عبدالرحمان) alebo **Rahmán Bábá** (* 1632 alebo 1633, Bahadur – † 1706 alebo 1709, Péšávar) bol afganský básnik. Pochádzal z kmeňa Mómand a písal po paštsky. V jeho tvorbe dominovali mystické a ľúbostné motívy.

## Zdroje

* 

Kategória:Afganskí básnici
Alkyoné

**Alkyoné** alebo **Alkyona** alebo zastarano **Alkyone** (starogr. Ἁλκυόνη – Alkyoné, ) môže byť v gréckej mytológii:
* dcéra tesálskeho kráľa Aiola, pozri Alkyoné (Tesália)
* dcéra Titana Atlanta, pozri Alkyoné (dcéra Atlanta)
* manželka Meleagra, účastníka výpravy argonautov, pozri Alkyoné (manželka Meleagra)
* dcéra vládcu vetrov Aiola a Enarety, pozri Alkyoné (dcéra Aiola)

## Pozri aj
*Alcyone